شه‌فه‌ق نيوز/ حه‌سه‌ن رۆحانى سه‌رۆك ئيرانى، باس له‌وه‌ كرد جه‌نگ له‌ سوريا و يه‌مه‌ن و ئاژاوه‌ له‌ عراق و لوبنان و ئه‌فغانستان له‌ ئه‌نجام بيلايه‌نى و ده‌خاڵه‌تكارى بيگانه‌س.
رۆحانى له‌ وازكردن لووتكه‌ى ئسلامى له‌ كوالالامپور وت: جه‌هان ئسلامى روێ وه‌ڕوێ بارودوخيگ سه‌خت و تازه‌ بويه‌سه‌و له‌بان ئاست جه‌هان و ناوده‌وڵه‌تى ك له‌ئاست ته‌نميه‌ كه‌مه‌و ئه‌كاو باس له‌وه‌يش كرد ئابوورى شماره‌يى رێگه‌يگ دامه‌زرنێد له‌ ئاينده‌ ئه‌را روێ وه‌ڕوێ بونه‌وه‌ى ئه‌و سه‌ختيه‌يله‌.
رۆحانى هه‌ميش وت: سزايه‌يل ئابوورى بويه‌سه‌ ئامێريگ سه‌ره‌كى ئه‌را ده‌وڵه‌ته‌يليگ ك سياسه‌ت سه‌خت ديرن و باوه‌ڕيشى ئه‌وه‌سه‌ بايه‌سه‌ له‌بان ده‌وڵه‌ته‌يل ئسلامى ته‌واوكه‌ر يه‌كترى بوون له‌ بوار ئابوورى.
